ᱠᱟᱨᱢᱟᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ

ᱠᱟᱨᱢᱟᱴᱟᱸᱲ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫᱴᱟᱹᱝ ᱥᱟᱥᱚᱱ ᱪᱟᱪᱞᱟᱣ ᱵᱚᱱᱚᱛ ᱠᱟᱱᱟ᱾ ᱱᱚᱶᱟ ᱫᱚ ᱡᱟᱢᱛᱟᱲᱟ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾

ᱱᱟᱜᱟᱢ
ᱵᱮᱝᱜᱚᱞ ᱨᱮᱭᱟᱜ ᱱᱟᱣᱟ ᱮᱵᱷᱮᱱ ᱚᱠᱛᱮ ᱨᱮᱱ ᱢᱩᱬᱩᱛ ᱤᱥᱥᱚᱨ ᱪᱚᱱᱫᱨᱚ ᱵᱤᱫᱫᱟᱥᱟᱜᱚᱨ ᱑᱘᱗᱓ ᱥᱮᱨᱢᱟ ᱨᱮ ᱠᱟᱨᱢᱟᱴᱟᱸᱲ ᱨᱮᱭ ᱦᱮᱡ ᱞᱮᱱᱟ ᱟᱨ ᱟᱡᱟᱜ ᱡᱤᱭᱚᱱ ᱨᱮᱭᱟᱜ ᱑᱘ ᱥᱮᱨᱢᱟᱭ ᱠᱷᱮᱢᱟᱣ ᱟᱠᱟᱫᱟ᱾ ᱑᱙᱗᱔ ᱥᱮᱨᱢᱟ ᱨᱮ, ᱠᱟᱨᱢᱟᱴᱟᱸᱲ ᱨᱮᱞ ᱥᱴᱮᱥᱚᱱ ᱫᱚ ᱵᱤᱫᱫᱟᱥᱟᱜᱚᱨ ᱧᱩᱛᱩᱢ ᱛᱮ ᱧᱩᱢ ᱟᱹᱛᱩ ᱟᱠᱟᱱᱟ᱾

ᱚᱛᱱᱚᱜ
ᱠᱟᱨᱢᱟᱴᱟᱸᱲ ᱫᱚ  ᱨᱮ ᱢᱮᱱᱟᱜᱼᱟ᱾

ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱭᱟᱜ ᱠᱚᱧᱮᱼᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱫᱚ ᱢᱤᱫᱴᱟᱝ ᱩᱥᱩᱞ ᱵᱩᱨᱩ ᱴᱚᱴᱷᱟ ᱠᱟᱱᱟ᱾ ᱵᱚᱨᱟᱠᱟᱨ ᱜᱟᱰᱟ ᱫᱚ ᱱᱚᱣᱟ ᱦᱚᱱᱚᱛ ᱪᱳᱴᱟ ᱱᱟᱝᱜᱽᱯᱩᱨ ᱯᱞᱮᱴᱚ ᱠᱷᱚᱱ ᱮ ᱵᱷᱮᱜᱟᱨᱮᱫ ᱠᱟᱱᱟ ᱟᱨ ᱚᱡᱚᱭ ᱫᱚ ᱯᱟᱪᱮ ᱨᱮ ᱫᱮᱣᱜᱷᱚᱨ ᱦᱚᱱᱚᱛ ᱠᱷᱚᱱ ᱞᱤᱸᱜᱤᱱ ᱠᱟᱱᱟ, ᱦᱚᱱᱚᱛ ᱨᱮᱱᱟᱜ ᱫᱟᱜ ᱮ ᱮᱢᱟᱜ ᱠᱟᱱᱟ, ᱡᱷᱟᱨᱠᱷᱚᱸᱰ ᱟᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱛᱟᱞᱟ ᱨᱮ ᱥᱤᱢᱟᱹ ᱵᱮᱱᱟᱣᱜᱼᱟ ᱟᱨ ᱥᱟᱢᱟᱝ ᱥᱮᱫ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ ᱥᱮᱴᱮᱨᱚᱜᱼᱟ᱾

ᱠᱟᱨᱢᱟᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱮᱛᱚᱢ ᱨᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱢᱟᱨᱜᱳᱢᱩᱱᱰᱟ, ᱠᱟᱨᱚᱱ ᱟᱨ ᱥᱟᱨᱟᱴᱷ, ᱥᱟᱢᱟᱝ ᱨᱮ ᱡᱟᱢᱛᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱮᱛᱚᱢ ᱟᱨ ᱯᱟᱪᱷᱮ ᱨᱮ ᱱᱟᱨᱟᱭᱚᱱᱯᱩᱨ ᱵᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ᱾

ᱠᱟᱨᱢᱟᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱨᱤᱭᱟ ᱫᱚ ᱑᱗᱕.᱐᱐ ᱪᱟᱹᱣᱠᱟᱹ ᱠᱤᱞᱚᱢᱤᱴᱚᱨ᱾ ᱠᱟᱨᱢᱟᱴᱟᱸᱲ ᱯᱩᱞᱤᱥ ᱥᱴᱮᱥᱚᱱ ᱱᱚᱣᱟ ᱵᱚᱱᱚᱛ ᱨᱮ ᱥᱮᱵᱟᱭ ᱮᱢᱟ᱾ ᱱᱚᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱟᱨᱢᱟᱴᱟᱸᱲ ᱨᱮ ᱢᱮᱱᱟᱜᱼᱟ᱾

ᱠᱟᱨᱢᱟᱴᱟᱨ ᱥᱤ.ᱰᱤ. ᱵᱚᱱᱚᱛ ᱨᱮ ᱑᱘ ᱜᱚᱴᱟᱝ ᱯᱚᱧᱪᱟᱪᱚᱛ ᱟᱨ ᱑᱕᱑ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ᱾

ᱠᱟᱨᱢᱟᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱯᱚᱧᱪᱟᱭᱚᱛ ᱠᱚ ᱫᱚ ᱦᱩᱭᱩᱜ ᱠᱟᱱᱟ: ᱟᱞᱟᱜᱪᱩᱣᱟᱱ, ᱵᱟᱜᱽᱵᱮᱨ, ᱵᱚᱨᱚᱫᱚᱦᱟ, ᱵᱟᱨᱢᱩᱱᱫᱤ, ᱵᱤᱨᱟᱡᱽᱯᱩᱨ, ᱫᱩᱢᱟᱨᱤᱭᱟ, ᱠᱟᱨᱢᱟᱴᱟᱸᱲ, ᱠᱩᱨᱩᱣᱟ, ᱢᱟᱛᱛᱟᱸᱲ, ᱢᱳᱦᱚᱱᱯᱩᱨ, ᱱᱟᱣᱟᱰᱤᱦ, ᱯᱷᱳᱯᱱᱟᱰ, ᱥᱤᱠᱟᱨᱯᱳᱥᱱᱤ, ᱥᱤᱛᱟᱠᱟᱛᱟ, ᱥᱩᱵᱽᱫᱤᱦ, ᱛᱟᱨᱟᱵᱟᱦᱟᱞ, ᱛᱟᱨᱠᱳᱡᱳᱨᱤ ᱟᱨ ᱴᱮᱴᱩᱞᱵᱚᱸᱫᱷᱟ᱾

ᱰᱮᱢᱚᱜᱽᱨᱟᱯᱷᱤ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱟᱨᱢᱟᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱑᱕,᱒᱖᱖ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱑᱐᱙,᱓᱙᱘ ᱜᱚᱴᱟᱝ ᱫᱚ ᱟᱹᱛᱩ ᱨᱮ ᱟᱨ ᱕,᱘᱖᱘ ᱜᱚᱴᱟᱝ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱ᱾ ᱱᱚᱸᱰᱮ ᱕᱘,᱙᱓᱗ (᱕᱑%) ᱠᱚᱲᱟ ᱟᱨ ᱕᱖,᱓᱒᱙ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱦᱚᱲ ᱫᱚ ᱒᱒,᱖᱙᱓᱾ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱗,᱗᱓᱗ (᱖.᱗᱑%) ᱟᱨ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱒᱑,᱗᱖᱗ (᱑᱘.᱘᱘%)᱾

ᱥᱤᱠᱷᱱᱟᱹᱛ

᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱨᱢᱟᱴᱟᱸᱲ ᱵᱤᱫᱽᱭᱟᱥᱟᱜᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱮᱪᱮᱫ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱕᱓,᱘᱔᱔ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱕᱘.᱑᱖%) ᱛᱟᱦᱮᱸ ᱠᱟᱱᱟ᱾ ᱚᱱᱟ ᱢᱩᱸᱫᱽ ᱨᱮ ᱓᱓,᱗᱙᱘ (᱖᱓%) ᱠᱚᱲᱟ ᱟᱨ ᱒᱐,᱐᱔᱖ (᱓᱗%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱡᱟᱱᱟᱝ ᱵᱷᱮᱜᱟᱨ ( ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱒᱖% ᱛᱟᱦᱮᱸ ᱠᱟᱱᱟ᱾

ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱐᱑ ᱥᱟᱞᱮ ᱨᱮ, ᱱᱤᱛᱚᱜᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱫᱚ ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱢᱤᱫ ᱦᱤᱸᱥ ᱛᱟᱦᱮᱸ ᱠᱟᱱᱟ᱾ ᱒᱐᱐᱑ ᱥᱮᱨᱢᱟ ᱨᱮ ᱫᱩᱢᱠᱟᱹ ᱦᱚᱱᱚᱛ ᱨᱮ ᱖᱖᱐,᱒᱓᱓ ᱜᱚᱴᱟᱝ ᱦᱚᱲ ᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱥᱟᱱᱛᱟᱲᱤ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱔᱑.᱑᱗% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱖᱑᱕,᱖᱖᱗ ᱜᱚᱴᱟᱝ ᱦᱚᱲ (᱓᱘.᱓᱙%) ᱥᱟᱶᱛᱮ ᱦᱤᱱᱫᱤ ᱟᱨ ᱓᱒᱗,᱗᱑᱔ ᱜᱚᱴᱟᱝ ᱦᱚᱲ (᱒.᱔᱔%) ᱥᱟᱶᱛᱮ ᱵᱟᱝᱞᱟ ᱯᱟᱹᱨᱥᱤ ᱠᱚ ᱨᱚᱲ ᱠᱟᱱᱟ᱾ (ᱥᱮᱱᱥᱟᱥ ᱦᱮᱱᱰᱵᱩᱠ ᱨᱮ ᱮᱢ ᱟᱠᱟᱱ ᱰᱮᱴᱟ ᱞᱮᱠᱟᱛᱮ ᱥᱟᱭᱠᱚᱲᱟ ᱱᱟᱣᱟ ᱛᱮ ᱞᱮᱠᱷᱟ ᱦᱩᱭ ᱫᱟᱲᱮᱭᱟᱜᱼᱟ)᱾

᱒᱐᱑᱑ ᱨᱮ, ᱦᱤᱱᱫᱩ ᱠᱚᱣᱟᱜ ᱞᱮᱠᱷᱟ ᱕,᱕᱐,᱕᱖᱐ ᱡᱟᱦᱟᱸ ᱫᱚ ᱦᱚᱱᱚᱛ ᱨᱮᱭᱟᱜ ᱖᱙.᱖᱐% ᱚᱱᱟ ᱜᱮ ᱛᱟᱭᱚᱢ ᱤᱥᱞᱟᱢ ᱫᱷᱚᱨᱚᱢ ᱨᱮᱱ ᱦᱚᱲ ᱑,᱖᱔,᱔᱐᱖ (᱒᱐.᱗᱘%) ᱟᱨ ᱤᱥᱟᱹᱭ ᱫᱷᱚᱨᱚᱢ ᱨᱮᱱ ᱦᱚᱲ ᱔,᱔᱑᱙ (᱐.᱙᱖%) ᱦᱚᱲ᱾

ᱨᱮᱸᱜᱮᱡ ᱦᱟᱞᱚᱛ
᱒᱐᱐᱔-᱒᱐᱐᱕ ᱥᱮᱨᱢᱟ ᱨᱮ ᱡᱟᱢᱛᱟᱲᱟ ᱦᱚᱱᱚᱛ ᱨᱮ ᱖᱐-᱗᱐% ᱦᱚᱲ ᱫᱚ ᱵᱤ.ᱯᱤ.ᱮᱞ ᱛᱷᱚᱠ ᱨᱮ ᱠᱚ ᱛᱟᱦᱮᱸ ᱠᱟᱱᱟ᱾ ᱱᱚᱣᱟ ᱫᱚ ᱨᱟᱺᱪᱤ ᱟᱨ ᱫᱩᱢᱠᱟᱹ ᱦᱚᱱᱚᱛ ᱠᱚ ᱥᱟᱶᱛᱮ ᱢᱤᱫᱴᱟᱹᱝ ᱛᱷᱚᱠ ᱨᱮ ᱢᱮᱱᱟᱜᱼᱟ᱾ ᱡᱷᱟᱨᱠᱷᱚᱸᱰ ᱨᱮ ᱟᱹᱛᱩ ᱨᱮ ᱨᱮᱸᱜᱮᱡ ᱦᱟᱞᱚᱛ ᱫᱚ ᱑᱙᱙᱓ ᱨᱮ ᱖᱖% ᱠᱷᱚᱱ ᱒᱐᱐᱔ ᱨᱮ ᱔᱖% ᱨᱮ ᱠᱚᱢ ᱟᱠᱟᱱᱟ᱾ ᱒᱐᱑᱑ ᱨᱮ ᱱᱚᱶᱟ ᱫᱚ ᱓᱙.᱑% ᱦᱟ.ᱨᱮ ᱟᱬᱜᱚ ᱟᱠᱟᱱᱟ।

ᱠᱟᱹᱣᱰᱤᱭᱟᱹᱨᱤ
ᱡᱤᱭᱚᱱ ᱠᱷᱟᱸᱰᱟᱣ

᱒᱐᱑᱑ ᱨᱮ ᱠᱟᱨᱢᱟᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱠᱟᱹᱢᱤᱭᱟᱹ ᱠᱚᱣᱟᱜ ᱞᱮᱠᱷᱟ ᱞᱮᱠᱟᱛᱮ, ᱑᱓,᱗᱒᱗ (᱒᱙.᱖᱒%) ᱪᱟᱹᱥᱤ, ᱒᱓,᱗᱘᱗ (᱕᱑.᱓᱓%) ᱪᱟᱥ ᱠᱟᱹᱢᱤᱭᱟᱹ (ᱞᱮᱵᱟᱨ), ᱘᱒᱘ (᱑.᱗᱙%) ᱚᱲᱟᱜ ᱥᱤᱞᱯᱚ ᱨᱮᱠᱚ ᱠᱟᱹᱢᱤ ᱠᱟᱱᱟ᱾ ᱜᱩᱴ ᱠᱟᱹᱢᱤ ᱦᱚᱲ ᱠᱚᱣᱟᱜ ᱞᱮᱠᱷᱟ ᱔᱘,᱐᱙᱘ (᱔᱑.᱗᱓%)᱾ ᱵᱮᱼᱠᱟᱹᱢᱤ ᱦᱚᱲ ᱠᱚᱣᱟᱜ ᱞᱮᱠᱷᱟ ᱖᱗,᱑᱖᱘ (᱕᱘.᱒᱗%)᱾

ᱯᱚᱨᱤᱠᱟᱴᱷᱟᱢᱳ
ᱵᱮᱞᱟᱦᱟᱱᱛᱤ ᱴᱚᱴᱷᱟ ᱜᱚᱲᱚ ᱯᱷᱟᱱᱰ

ᱦᱮᱡ ᱥᱮᱱ
ᱦᱟᱣᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮᱱᱟᱜ ᱨᱟᱱᱤᱜᱚᱸᱡᱽ-ᱠᱤᱭᱩᱞ ᱥᱮᱠᱥᱚᱱ ᱑᱘᱗᱑ ᱨᱮ ᱵᱮᱱᱟᱣ ᱥᱟᱹᱛ ᱞᱮᱱᱟ᱾ ᱱᱚᱶᱟ ᱫᱚ ᱠᱟᱨᱢᱟᱴᱟᱸᱲ ᱞᱟᱹᱜᱤᱫ ᱨᱮᱞ ᱡᱚᱲᱟᱣ ᱮ ᱮᱢ ᱮᱫᱟ᱾
ᱥᱮᱪᱮᱫ
ᱠᱟᱨᱢᱟᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱛᱚᱦᱚᱵᱼᱯᱨᱟᱭᱢᱟᱨᱤ ᱟᱥᱲᱟ ᱢᱮᱱᱟᱜᱼᱟ ᱒᱔ ᱜᱚᱴᱟᱝ ᱟᱹᱛᱩ ᱨᱮ, ᱯᱨᱟᱭᱢᱟᱨᱤ ᱟᱥᱲᱟ ᱢᱮᱱᱟᱜᱼᱟ ᱑᱙᱙ ᱜᱚᱴᱟᱝ ᱟᱹᱛᱩ ᱨᱮ, ᱢᱤᱰᱤᱞ ᱟᱥᱲᱟ ᱢᱮᱱᱟᱜᱼᱟ ᱕᱑ ᱜᱚᱴᱟᱝ ᱟᱹᱛᱩ ᱨᱮ, ᱥᱮᱠᱮᱱᱰᱟᱨᱤ ᱟᱥᱲᱟ ᱢᱮᱱᱟᱜᱼᱟ ᱔ ᱜᱚᱴᱟᱝ ᱟᱹᱛᱩ ᱨᱮ, ᱥᱤᱱᱤᱭᱚᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱢᱮᱱᱟᱜᱼᱟ  ᱜᱚᱴᱟᱝ ᱟᱹᱛᱩ ᱨᱮ ᱟᱨ ᱒᱔ ᱜᱚᱴᱟᱱ ᱟᱹᱛᱩ ᱨᱮ ᱪᱮᱫ ᱥᱮᱪᱮᱫ ᱵᱮᱵᱚᱥᱛᱟ ᱜᱮ ᱵᱟᱹᱱᱩᱜᱼᱟ᱾
ᱡᱷᱟᱨᱠᱷᱚᱸᱰ ᱨᱮ ᱥᱤᱱᱤᱭᱚᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱫᱚ ᱤᱱᱴᱚᱨ ᱠᱚᱞᱮᱡᱽ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ᱾

ᱦᱚᱲᱢᱚ ᱥᱟᱶᱟᱨ
ᱠᱟᱨᱢᱟᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒ ᱭᱟ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱦᱚᱲᱢᱚ ᱥᱟᱶᱟᱨ ᱛᱟᱢᱟ ᱢᱮᱱᱟᱜᱼᱟ, ᱯᱨᱟᱭᱢᱟᱨᱤ ᱥᱟᱵᱽ ᱥᱮᱱᱴᱟᱨ ᱫᱚ ᱘ ᱜᱚᱴᱟᱝ ᱟᱹᱛᱩ ᱨᱮ ᱢᱮᱱᱟᱜᱼᱟ, ᱢᱮᱴᱚᱨᱱᱮᱴᱤ ᱟᱨ ᱜᱤᱫᱽᱨᱟᱹ ᱵᱷᱟᱹᱞᱟᱹᱭ ᱛᱟᱞᱢᱟ ᱫᱚ ᱗ ᱜᱚᱴᱟᱝ ᱟᱹᱛᱩ ᱨᱮ ᱢᱮᱱᱟᱜᱼᱟ, ᱣᱮᱴᱚᱨᱱᱮᱴᱟᱨᱤ ᱦᱟᱥᱯᱟᱛᱟᱞ ᱫᱚ ᱑ ᱴᱟᱝ ᱟᱹᱛᱩ ᱨᱮ ᱢᱮᱱᱟᱜᱼᱟ, ᱜᱷᱟᱨᱚᱸᱡᱽ ᱵᱷᱟᱹᱞᱟᱹᱭ ᱛᱟᱞᱢᱟ ᱫᱚ ᱒ ᱭᱟ ᱟᱹᱛᱩ ᱨᱮ ᱢᱮᱱᱟᱜᱼᱟ ᱟᱨ 16 ᱜᱚᱴᱟᱝ ᱟᱹᱛᱩ ᱨᱮ ᱨᱟᱱ ᱫᱩᱠᱟᱱ ᱢᱮᱱᱟᱜᱼᱟ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ:ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ